Document ID: 31985R3147

KOMISSION ASETUS (ETY) N:o 3147/85,
annettu 12 päivänä marraskuuta 1985,
tiettyjen siipikarjan palojen tariffiluokituksesta ja yhteisestä tullitariffista annetun asetuksen (ETY) N:o 950/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan ja 5 artiklan 3 kohdan,
sekä katsoo, että
siipikarjan osittain luuttomien palojen on viime aikoina todettu vieneen huomattavan osan siipikarjanlihan kansainvälisestä kaupasta,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3068/85(3), liitteenä olevassa yhteisessä tullitariffissa siipikarjan luulliset osat luokitellaan alanimikkeeseen 02.02 B II,
siipikarjan osittain luuttomat palat poikkeavat ominaisluonteeltaan ja arvoltaan yhteisen tullitariffin alanimikkeeseen 02.02 B II a 02.02 B II e kuuluvista, sellaisinaan olevista siipikarjan paloista; tämän vuoksi on suotavaa luokitella osittain luuttomat siipikarjan palat alanimikkeeseen 02.02 B II g,
asetuksen (ETY) N:o 2777/75 soveltamisesta johtuva tariffinimikkeistö sisällytetään yhteiseen tullitariffiin; tariffinimikkeistö olisi tämän vuoksi muutettava, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Siipikarjanliha-alan maksujen soveltamisen osalta:
1 yhteisen tullitariffin alanimikkeissä 02.02 B II a, B II b, B II c, B II d ja B II e "siipikarjan paloilla, luullisilla" tarkoitetaan kyseisiä paloja kaikkine luineen;
2 edellä 1 kohdassa tarkoitetut siipikarjan palat, joista osa luista on poistettu, kuuluvat yhteisen tullitariffin alanimikkeeseen 02.02 B II g.
2 artikla
Lisätään asetuksen (ETY) N:o 950/68 liitteenä olevan yhteisen tullitariffin 2 ryhmään 7 lisähuomautus seuraavasti:
"7 a) Alanimikkeissä 02.02 B II a, B II b, B II c, B II d ja B II e tarkoitetaan ilmaisulla `luulliset siipikarjan palat` kyseisiä paloja kaikkine luineen.
b) Edellä a alakohdassa tarkoitetut siipikarjan palat, joista luut on poistettu osittain, kuuluvat alanimikkeeseen 02.02 B II g."
3 artikla
Tämä asetus tulee voimaan 1 päivänä tammikuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä marraskuuta 1985.

Labels: 3
15
17